Document ID: 32011R0162

KOMISSION ASETUS (EU) N:o 162/2011,
annettu 21 päivänä helmikuuta 2011,
riisin interventiokeskuksista
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 41 artiklan yhdessä sen 4 artiklan kanssa,
sekä katsoo seuraavaa:
(1)
Komission asetuksen (EY) N:o 1173/2009 (2) liitteessä B nimetään komission asetuksen (EY) N:o 670/2009 (3) 2 artiklassa tarkoitetut riisin interventiokeskukset. Mainitun asetuksen liite, jossa nimetään durumvehnän interventiokeskukset, on poistettu viljan interventiokeskuksista ja asetuksen (EY) N:o 1173/2009 muuttamisesta 3 päivänä joulukuuta 2010 annetulla komission asetuksella (EU) N:o 1125/2010 (4).
(2)
Neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta 11 päivänä joulukuuta 2009 annetussa komission asetuksessa (EU) N:o 1272/2009 (5) säädetään markkinointivuodesta 2010/2011 alkaen edellytykset, jotka on täytettävä riisin interventiokeskusten ja niiden varastojen nimeämiseksi ja hyväksymiseksi.
(3)
Asetuksella (EU) N:o 1272/2009 kumotaan 1 päivästä syyskuuta 2010 alkaen asetus (EY) N:o 670/2009 riisin osalta.
(4)
Asetuksen (EY) N:o 1234/200741 artiklan mukaisesti nimettyjen riisin interventiokeskusten on 1 päivästä syyskuuta 2010 täytettävä asetuksen (EU) N:o 1272/2009 2 ja 3 artiklassa vahvistetut edellytykset. Sen vuoksi asetus (EY) N:o 1173/2009 olisi kumottava.
(5)
Jäsenvaltiot ovat ilmoittaneet komission yksiköille asetuksen (EU) N:o 1272/200955 artiklan 1 kohdan mukaisesti riisin interventiokeskusten luettelon niiden tosiasiallista nimeämistä varten sekä luettelon kyseisiin keskuksiin liittyvistä jäsenvaltioiden hyväksymistä varastoista, jotka täyttävät unionin lainsäädännössä edellytettävät vähimmäisvaatimukset. Eräät jäsenvaltiot eivät ole ilmoittaneet riisin interventiokeskuksia, koska joko niiden riisintuotanto on vähäistä tai ne arvioivat, ettei niillä ole riisin ylituotantoalueita eivätkä ne ole käyttäneet interventiota huomattavan pitkään aikaan.
(6)
Jotta julkista interventiota koskeva järjestelmä toimisi moitteettomasti, komission olisi nimettävä interventiokeskukset niiden maantieteellisen sijainnin perusteella ja julkaistava interventiokeskuksiin liittyvien varastojen luettelo sekä kaikki toimijoiden, joita julkinen interventio koskee, tarvitsemat tiedot.
(7)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Asetuksen (EU) N:o 1272/2009 2 artiklassa tarkoitetut riisin interventiokeskukset nimetään tämän asetuksen liitteessä.
Kuhunkin interventiokeskukseen liittyvien varastojen osoitteet ja kyseisiin varastoihin ja interventiokeskuksiin liittyvät yksityiskohtaiset tiedot julkaistaan internetissä (6).
2 artikla
Kumotaan asetus (EY) N:o 1173/2009.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä helmikuuta 2011.

Labels: 3
17
18